ai4bharat/Pralekha huggingface dataset:
ഗ്രാമീണ വികസന മന്ത്രാലയം
ദേശീയ റൂറൽ ലൈവ്ലിഹുഡ് മിഷൻ, ഫ്ലിപ്കാർട്ട് എന്നിവർ തമ്മിലുള്ള ധാരണാപത്രം
ഗ്രാമീണ വികസന മന്ത്രാലയം, ഫ്ലിപ്കാർട്ട് ഇന്റർനെറ്റ് പ്രൈവറ്റ് ലിമിറ്റഡ് എന്നിവ തമ്മിൽ 2021 നവംബർ രണ്ടിന് ഒരു ധാരണാപത്രത്തിൽ ഒപ്പുവച്ചിരുന്നു. ഫ്ലിപ്കാർട്ടിന്റെ 'സമർഥ്'  പ്രോഗ്രാമിലൂടെ, കരകൗശല വിദഗ്ധർ, നെയ്ത്തുകാർ തുടങ്ങിയ സ്വയംസഹായ സംഘ നിർമാതാക്കൾക്ക് ദേശീയ വിപണിയിലേക്കുള്ള പ്രവേശനം ഉറപ്പാക്കുന്നത് ലക്ഷ്യമിട്ടായിരുന്നു ധാരണാപത്രം.
ധാരണ പത്രത്തിലെ പ്രധാന വ്യവസ്ഥകൾ താഴെ പറയുന്നു:
1) തങ്ങളുടെ ഉൽപ്പന്നങ്ങൾ ഉപഭോക്താക്കളിലേക്ക് എത്തിക്കുന്നത് സംബന്ധിച്ച് സ്വയം സഹായ സംഘ അംഗങ്ങൾ, ക്ലസ്റ്ററുകൾ  എന്നിവർക്ക് പരിശീലനം നൽകും
2) ആറുമാസ കാലത്തേക്ക് ഈ പ്ലാറ്റ്ഫോമിലൂടെ ഉൽപ്പന്നങ്ങൾ വിറ്റഴിക്കുന്നത് മേൽ യാതൊരുവിധ കമ്മീഷൻ നിരക്കുകളും ഈടാക്കുന്നതല്ല
3) ഒരു വ്യാപാരിക്ക് പരമാവധി 100 ഉൽപ്പന്നങ്ങൾ എന്ന കണക്കിൽ, വിപണന വസ്തുക്കളുടെ തരംതിരിക്കൽ അടക്കമുള്ളവയ്ക്ക് പ്രത്യേക സഹായം
4) ഉല്പന്നങ്ങളുടെ സംഭരണം, കണക്കുകൾ സൂക്ഷിക്കൽ തുടങ്ങിയവയ്ക്കുള്ള പിന്തുണ
സ്വയം സഹായ സംഘങ്ങളുടെ ഉൽപ്പന്നങ്ങൾ വിപണനം ചെയ്യുന്നതിനായി ഗവണ്മെന്റ് e-മാർക്കറ്റ്പ്ലസ് -മായി ചേർന്നുകൊണ്ട് 'സാറാസ് കളക്ഷൻ' എന്ന പേരിൽ മന്ത്രാലയം ഒരു പുതിയ സംവിധാനത്തിന് രൂപം നൽകിയിരുന്നു.
കേരളം ഉൾപ്പെടെയുള്ള നിരവധി സംസ്ഥാനങ്ങൾ GeM പോർട്ടലിൽ രജിസ്റ്റർ ചെയ്യുന്നതിന് സ്വയംസഹായ സംഘങ്ങൾക്ക് പ്രത്യേക സഹായം ഏർപ്പെടുത്തിയിരുന്നു. ആമസോണിൽ രജിസ്റ്റർ ചെയ്യുന്നതിന് സ്വയംസഹായ സംഘങ്ങൾക്ക് കേരളം പ്രത്യേക അവസരവും ലഭ്യമാക്കിയിരുന്നു.
സ്വയംസഹായ സംഘങ്ങളെ പിന്തുണയ്ക്കുന്നതിന്റ്റെ ഭാഗമായി കേരളം ഉൾപ്പെടെയുള്ള നാല് സംസ്ഥാനങ്ങൾ പ്രത്യേക e-വിപണന പ്ലാറ്റ്ഫോമുകളും രൂപീകരിച്ചിരുന്നു. 'കുടുംബശ്രീ ബസാർ' എന്ന പേരിലാണ് കേരളം സൈറ്റ് വികസിപ്പിച്ചത്.
ഗ്രാമീണ വികസന മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി Ms. സാധ്വി നിരഞ്ജൻ ജ്യോതി ഇന്നലെ ലോക്സഭയിൽ രേഖാമൂലം അറിയിച്ചതാണ് ഇക്കാര്യം.
പ്രധാനമന്ത്രിയുടെ ഓഫീസ്
ഗുജറാത്തിലെ മൊധേരയിൽ താൻ നടത്തിയ സന്ദർശനത്തെക്കുറിച്ചുള്ള പൗരന്മാരുടെ അഭിപ്രായങ്ങൾക്ക് പ്രധാനമന്ത്രി മറുപടി നൽകി
തന്റെ മൊധേര സന്ദർശനത്തെക്കുറിച്ചുള്ള പൗരന്മാരുടെ അഭിപ്രായങ്ങൾക്ക് പ്രധാനമന്ത്രി ശ്രീ നരേന്ദ്ര മോദി മറുപടി നൽകി.
പ്രധാനമന്ത്രി ട്വീറ്റ് ചെയ്തു :
മൊധേരയെ 24 x 7 സൗരോർജ്ജ ഗ്രാമമായി പ്രഖ്യാപിച്ചതിനെ കുറിച്ച് :
“നിങ്ങളുടെ സന്തോഷം എനിക്ക് ഊഹിക്കാൻ കഴിയും. മൊധേര ചരിത്രം രചിച്ചു ".
On Sun Temple in Modhera
“I’m happy to see this. I also saw you’ve done a thread on your visit. Good way to popularise India’s historical and tourist places.”
രാഷ്ട്രപതിയുടെ കാര്യാലയം
അഞ്ചു രാജ്യങ്ങളിലെ നയതന്ത്ര പ്രതിനിധികൾ രാഷ്ട്രപതിക്ക് യോഗ്യതാ പത്രങ്ങൾ വീഡിയോ കോൺഫറൻസിലൂടെ സമർപ്പിച്ചു
ന്യൂഡൽഹി , ഫെബ്രുവരി 11, 2021
രാഷ്ട്രപതി ശ്രീ രാം നാഥ് കോവിന്ദ് അഞ്ച് രാജ്യങ്ങളിലെ നയതന്ത്ര പ്രതിനിധികളുടെ യോഗ്യതാ പത്രങ്ങൾ വെർച്യുൽ ചടങ്ങിലൂടെ സ്വീകരിച്ചു. എൽ സാൽവദോർ,പനാമ, ടുണീഷ്യ,യുണൈറ്റഡ് കിങ്ഡം,അർജന്റീന എന്നിവിടങ്ങളിലെ സ്ഥാനപതികൾ ആണ് ഇന്ന്  രാഷ്ട്രപതിക്ക് തങ്ങളുടെ യോഗ്യത പത്രങ്ങൾ സമർപ്പിച്ചത്. യോഗ്യത പത്രങ്ങൾ സമർപ്പിച്ചത് ഇവരാണ് :
1. ഗ്വിലർമോ റൂബിയോ ഫൂനസ്
എൽ സാൽവദോർ റിപ്പബ്ലിക് നയതന്ത്ര പ്രതിനിധി
2.യസിയേൽ ഏലീൻ ബുറില്ലോ റിവേറ, പനാമൻ നയതന്ത്രപ്രതിനിധി
3. ഹയത് തൽബി , ടുണീഷ്യൻ നയതന്ത്രപ്രതിനിധി
4. അലക്സ് എല്ലിസ് , യുകെ ഹൈ കമ്മീഷണർ
5. ഹ്യുഗോ ജാവിയർ ഗോബ്ബി , അർജന്റീനൻ നയതന്ത്രപ്രതിനിധി
ഇന്ത്യയിലേക്ക് പുതുതായി നിയമിതരായ നയതന്ത്ര പ്രതിനിധികൾക്ക് രാഷ്ട്രപതി ആശംസകൾ നേർന്നു. ഈ അഞ്ചു രാഷ്ട്രങ്ങളുമായി ഇന്ത്യ ഊഷ്മളമായ സൗഹൃദ ബന്ധമാണ് പുലർത്തുന്നത് എന്ന് സ്മരിച്ച രാഷ്ട്രപതി, സമാധാനം പുരോഗതി എന്ന സമാന ദർശനങ്ങളിൽ വേരൂന്നിയതാണ് ഈ ബന്ധം എന്നും അഭിപ്രായപ്പെട്ടു. 2021 -22 കാലയളവിൽ ഐക്യ രാഷ്ട്ര സുരക്ഷാ സമിതിയിലെ താൽക്കാലിക അംഗ തെരഞ്ഞെടുപ്പിലേക്ക്, ഇന്ത്യയ്ക്ക് ഈ രാഷ്ട്രങ്ങൾ നൽകിയ പിന്തുണയ്ക്ക് രാഷ്ട്രപതി നന്ദി അറിയിച്ചു
എല്ലാവർക്കും ആരോഗ്യ- സാമ്പത്തിക സുസ്ഥിരത ഉറപ്പാക്കുന്നതിനായി, കോവിഡ് 19 നെതിരെ പരസ്പര പങ്കാളിത്തത്തോടെയുള്ള പ്രതികരണം സാധ്യമാക്കാനുള്ള ആഗോള ശ്രമങ്ങളുടെ മുൻനിരയിൽ ഇന്ത്യ ഉണ്ടായിരുന്നുവെന്ന് രാഷ്ട്രപതി ഓർമപ്പെടുത്തി. ഭാരത സർക്കാരിന്റെ വാക്സിൻ മൈത്രി മുന്നേറ്റത്തിന്റെ ഭാഗമായി തദ്ദേശീയമായി നിർമ്മിച്ച ചിലവുകുറഞ്ഞ വാക്സിനുകൾ ലോകത്തിന്റെ വിവിധ കോണുകളിൽ ഇപ്പോൾതന്നെ എത്തിയിട്ടുണ്ടെന്നും ഇതുവഴി, `ലോകത്തിന്റെ മരുന്ന് ഉൽപാദന കേന്ദ്രം` എന്ന വിശേഷണം തങ്ങൾക്ക് ഇണങ്ങുമെന്ന് ഇന്ത്യ ഒരിക്കൽകൂടി ശരി വെച്ചതായും രാഷ്ട്രപതി ചൂണ്ടികാട്ടി
തങ്ങളുടെ രാജ്യങ്ങൾക്ക് ഇന്ത്യയുമായുള്ള ശക്തമായ ബന്ധം എടുത്തുപറഞ്ഞ നയതന്ത്ര പ്രതിനിധികൾ ഇത് കൂടുതൽ ശക്തമാക്കാൻ തങ്ങളുടെ രാഷ്ട്രത്തലവന്മാർ പ്രതിജ്ഞാബദ്ധമാണെന്നും വെളിപ്പെടുത്തി. അന്താരാഷ്ട്ര സമൂഹത്തിന് കൊവിഡ്-19 വാക്സിനുകൾ ലഭ്യമാക്കാനായി ഇന്ത്യ നടത്തുന്ന ശ്രമങ്ങളെ നയതന്ത്ര പ്രതിനിധികൾ പ്രകീർത്തിച്ചു
IE/SKY
(Visitor Counter : 184
സൂക്ഷ്മ, ചെറുകിട, ഇടത്തരം മന്ത്രാലയം
കേന്ദ്ര ഗോത്രവർഗ്ഗ കാര്യ മന്ത്രാലയവുമായി കെ വി ഐ സി നാളെ രണ്ട് ധാരണ പത്രങ്ങളിൽ ഒപ്പുവയ്ക്കും
ഖാദി & വില്ലേജ് ഇൻഡസ്ട്രീസ് കമ്മീഷനും കേന്ദ്ര ഗോത്രവർഗ്ഗ കാര്യ മന്ത്രാലയവും തമ്മിൽ നാളെ രണ്ട് ധാരണ പത്രങ്ങളിൽ ഒപ്പുവയ്ക്കും. കേന്ദ്ര എം എസ് എം ഇ വകുപ്പ് മന്ത്രി ശ്രീ നിതിൻ ഗഡ്കരി, കേന്ദ്ര ഗോത്രവർഗ കാര്യ മന്ത്രി ശ്രീ അർജുൻ മുണ്ട എന്നിവരുടെ സാന്നിധ്യത്തിലാണ് ധാരണാപത്രങ്ങൾ ഒപ്പ് വെക്കുന്നത്.
ഗോത്രവർഗ്ഗ കാര്യ മന്ത്രാലയത്തിനു കീഴിൽ പ്രവർത്തിക്കുന്ന ഏകലവ്യ റസിഡൻഷ്യൽ സ്കൂളുകളിലെ വിദ്യാർഥികൾക്കായി,2020- 2021 വർഷത്തിൽ 14.77 കോടി രൂപ ചെലവിൽ ആറ് ലക്ഷത്തിലധികം മീറ്റർ ഖാദി തുണി വാങ്ങാൻ ആണ് ആദ്യ ധാരണാപത്രം. ഗവൺമെന്റ് ഓരോ വർഷവും ഏകലവ്യ സ്കൂളുകളുടെ എണ്ണം വർദ്ധിപ്പിക്കുന്നതിന് ആനുപാതികമായി, ഇത്തരത്തിൽ വാങ്ങുന്ന ഖാദി തുണിയുടെ അളവും വർദ്ധിക്കും.
ഗോത്ര കാര്യ മന്ത്രാലയത്തിന് കീഴിലുള്ള ഏജൻസിയായ നാഷണൽ ഷെഡ്യൂൾഡ് ട്രൈബ് ഫിനാൻസ് ഡെവലപ്മെന്റ് കോർപ്പറേഷനെ, പി എം ഇ ജി പി പദ്ധതി നടത്തിപ്പിന്റെ പങ്കാളിയാക്കി ഉൾപ്പെടുത്തുന്നതാണ് രണ്ടാമത്തെ ധാരണപത്രം. വിവിധ നിർമ്മാണ പ്രവർത്തനങ്ങളിൽ ഏർപ്പെടുന്നതിനും സ്വയം തൊഴിൽ അവസരങ്ങൾ സൃഷ്ടിക്കുന്നതിനും ഈ ധാരണ പത്രങ്ങൾ ഗോത്ര ജനതയെ സഹായിക്കും
(Visitor Counter : 131
പ്രധാനമന്ത്രിയുടെ ഓഫീസ്
കേന്ദ്രമന്ത്രി സർബാനന്ദ സോനോവാളിന്റെ വസതിയിൽ പ്രധാനമന്ത്രി ബിഹു ആഘോഷങ്ങളിൽ പങ്കെടുത്തു
കേന്ദ്രമന്ത്രി സർബാനന്ദ സോനോവാളിന്റെ ന്യൂഡൽഹിയിലെ വസതിയിൽ നടന്ന ബിഹു ആഘോഷങ്ങളിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു.
പ്രധാനമന്ത്രി ട്വീറ്റ് ചെയ്തു;
"എന്റെ മന്ത്രി സഹപ്രവർത്തകൻ സർബാനന്ദ സോനോവാൾ ജിയുടെ ന്യൂ ഡൽഹിയിലെ വസതിയിൽ നടന്ന ഊർജ്ജസ്വലമായ ബിഹു ആഘോഷങ്ങളിൽ പങ്കെടുത്തു. അസമിന്റെ ഊർജ്ജസ്വലമായ സംസ്കാരത്തിൽ ഇന്ത്യ അഭിമാനിക്കുന്നു."
--ND--
(
ആരോഗ്യ, കുടുംബക്ഷേമ മന്ത്രാലയം
55 .73 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂഡൽഹി, ആഗസ്റ്റ് 14 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 55 .73 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി. കൂടാതെ, 1,00 ,37 ,990 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പെടെ 53 ,26 ,03 ,653 ഡോസാണ് മൊത്തം ഉപഭോഗമായി കണക്കാക്കുന്നത് .
2.85 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
IE
പ്രധാനമന്ത്രിയുടെ ഓഫീസ്
ജയ്പൂരിലെ പത്രിക ഗേറ്റ് പ്രധാനമന്ത്രി ഉദ്ഘാടനം ചെയ്യും
(ജയ്പൂരിലെ പത്രിക ഗേറ്റ് പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും. 2020 സെപ്റ്റംബര് എട്ടിന് രാവിലെ 11ന് വീഡിയോ കോണ്ഫറന്സ് വഴിയാണ് ഉദ്ഘാടനം.
ജയ്പൂരിലെ ജവഹര്ലാല് നെഹ്റു മാര്ഗില് പത്രിക ഗ്രൂപ്പ് ഓഫ് ന്യൂസ്പേപ്പേഴ്സാണ് ഗേറ്റ് നിര്മ്മിച്ചത്.
ഗ്രൂപ്പ് ചെയര്മാന് എഴുതിയ രണ്ട് പുസ്തകങ്ങളും പ്രധാനമന്ത്രി ശ്രീ മോദി പ്രകാശനം ചെയ്യും.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: ആരോഗ്യ അടിസ്ഥാനസൗകര്യങ്ങളും സംവിധാനങ്ങളും ഒരുക്കി കേന്ദ്ര ഗവണ്മെന്റ്
രാജ്യത്ത് കോവിഡ് 19 ചികിത്സയ്ക്കായി പ്രത്യേക ആശുപത്രി ക്രമീകരണങ്ങള് കേന്ദ്ര ആരോഗ്യ മന്ത്രാലയം ഒരുക്കിയിട്ടുണ്ട്. രോഗതീവ്രത കണക്കിലെടുത്ത് കോവിഡ് പ്രത്യേക ആശുപത്രികളെ മൂന്നായി തിരിച്ചാണ് ചികിത്സ ഒരുക്കിയിരിക്കുന്നത്. തീവ്ര രോഗബാധിതര്ക്കും, ഗുരുതരാവസ്ഥയില് അല്ലാത്ത രോഗികള്ക്കും, രോഗലക്ഷണങ്ങള് കാണിച്ചു തുടങ്ങിയവര്ക്കുമായി മൂന്നു വിഭാഗങ്ങളിലാണ് പ്രത്യേക കോവിഡ് ആശുപത്രികള് സജ്ജീകരിച്ചിട്ടുള്ളത്.
ഗുരുതരാവസ്ഥയിലുള്ള രോഗികള്ക്കായുള്ള പ്രത്യേക കോവിഡ് ആശുപത്രിയില്  ഐസിയു, വെന്റിലേറ്റര്, ഓക്സിജന് സഹായം മുതലായവ സജ്ജീകരിച്ചിട്ടുണ്ട്. കോവിഡ് ബാധ സ്ഥിരീകരിച്ചവരെ പ്രത്യേക ഇടങ്ങളില് പാര്പ്പിക്കാനും സംവിധാനമുണ്ട്. രണ്ടാം വിഭാഗത്തിലുള്ള പ്രത്യേക കോവിഡ് ആരോഗ്യ കേന്ദ്രങ്ങളില്  അതീവ ഗുരുതരാവസ്ഥയില് എത്താത്തവരെയാണ് ചികിത്സിക്കുന്നത്. കോവിഡ് ബാധിതര്ക്കായി പ്രത്യേക മേഖലയാണ് ഇവിടെ സജ്ജീകരിക്കുന്നത്. ഓക്സിജന് ലഭ്യതയുള്ള കിടക്കകളും ഈ കേന്ദ്രത്തിലുണ്ടാകും. മൂന്നാം വിഭാഗമായ പ്രത്യേക കോവിഡ് കെയര് സെന്ററുകളില്  താരതമ്യേന കുറഞ്ഞ രോഗാവസ്ഥയില് ഉള്ളവരെയോ രോഗബാധയുണ്ടെന്നു സംശയിക്കുന്നവരെയോ ആണ് ചികിത്സിക്കുന്നത്. സംസ്ഥാനങ്ങളും കേന്ദ്ര ഭരണപ്രദേശങ്ങളും നിശ്ചയിക്കുന്ന പൊതു - സ്വകാര്യ ഇടങ്ങളാണ് ഡിസിസിസി ആയി പ്രവര്ത്തിക്കുന്നത്. ഹോസ്റ്റല്, ഹോട്ടല്, സ്കൂള്, മൈതാനം, ലോഡ്ജ് എന്നിവ ഇതിനായി ഉപയോഗിക്കും. കോവിഡ് സ്ഥിരീകരിച്ചാല് ഇവരെ പ്രത്യേക മേഖലയിലേയ്ക്ക് മാറ്റാനും ഇവിടെ സൗകര്യമുണ്ടാകും.
മെയ് 10 വരെ കേന്ദ്ര - സംസ്ഥാന - കേന്ദ്ര ഭരണപ്രദേശങ്ങള്ക്കു കീഴില് 483 ജില്ലകളിലായി ഇത്തരത്തിലുള്ള 7740 കേന്ദ്രങ്ങളാണ് കോവിഡ് രോഗികളുടെ ചികിത്സയ്ക്കായി സജ്ജീകരിച്ചിട്ടുള്ളത്. 656769 ഐസൊലേഷന് കിടക്കകളും രോഗം സ്ഥിരീകരിച്ചവര്ക്കായുള്ള 305567 കിടക്കകളും രോഗം സംശയിക്കുന്നവര്ക്കുള്ള 351204 കിടക്കകളും സജ്ജമാക്കിയിട്ടുണ്ട്. കോവിഡ് പ്രത്യേക ആശുപത്രികളുടെ വിവരം പൊതുജനങ്ങളുടെ അറിവിലേയ്ക്കായി അതത് സര്ക്കാരുകള് വെബ്സൈറ്റില് അപ്ലോഡ് ചെയ്യണമെന്നും കേന്ദ്രം നിര്ദേശിച്ചു.
നാഷണല് സെന്റര് ഫോര് ഡിസീസ് കണ്ട്രോളില്  ആധുനിക കോബാസ് 6800 പരിശോധന ഉപകരണം സ്ഥാപിച്ചിട്ടുണ്ട്. ഇതോടെ ദിനംപ്രതിയുള്ള 350 പരിശോധന എന്നതില് നിന്ന് 1200 സാമ്പിള് വരെ പരിശോധിക്കാനുള്ള ശേഷി എന്സിഡിസി സ്വന്തമാക്കി. രാജ്യത്ത് ഇതുവരെ 19,357 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളില് 1511 രോഗികള് സുഖം പ്രാപിച്ചു. രോഗമുക്തി നിരക്ക് 30.76 ശതമാനമാണ്. രാജ്യത്താകെ ഇതുവരെ കോവിഡ് ബാധിച്ചത് 62,939 പേര്ക്കാണ്. ഇന്നലെ മുതല് പുതുതായി 3277 കേസുകളാണ് റിപ്പോര്ട്ട് ചെയ്തത്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
അടിസ്ഥാനസൗകര്യ മേഖലയില് ബജറ്റ് ഫലപ്രദമായി നടപ്പാക്കുന്നത് സംബന്ധിച്ച വെബിനാറിനെ പ്രധാനമന്ത്രി അഭിസംബോധന ചെയ്യും
അടിസ്ഥാനസൗകര്യ മേഖലയില് ബജറ്റ് ഫലപ്രദമായി നടപ്പാക്കുന്നത് സംബന്ധിച്ച് വെബിനാറിനെ പ്രധാനമന്ത്രി ശ്രീ നരേന്ദ്ര മോദി ഇന്ന്  ന് വൈകിട്ട് 4 മണിക്ക് ഒരു വെബ്നാറിനെ അഭിസംബോധന ചെയ്യും.
വെബിനാറിനെക്കുറിച്ച്
പ്രമുഖ ധനകാര്യ സ്ഥാപനങ്ങളുടെയും ഫണ്ടുകളുടെയും പ്രതിനിധികള്, ആനുകൂല്യ സ്വീകർത്താക്കൾ, കരാറുകാര്, കണ്സള്ട്ടന്റുകള്, വിഷയവിദഗ്ദ്ധര് എന്നിവരുള്പ്പെടെ 200 ലധികം പേർ അടങ്ങുന്ന പാനലിന്റെ പങ്കാളിത്തം വെബിനാറില് ഉണ്ടാകും. അടിസ്ഥാന സൌകര്യ വികസനത്തിന്റെ ഗതിവേഗവും, ഗുണനിലവാരവും മെച്ചപ്പെടുത്തുന്നതിനുള്ള ആശയങ്ങൾ പങ്കിടും. ഈ മേഖലയില് കൂടുതല് നിക്ഷേപം ആകര്ഷിക്കുന്നതിനും നവീന സാങ്കേതികവിദ്യയുടെ ഉപയോഗം വർദ്ധിപ്പിക്കുന്നതിനും ഊന്നൽ നൽകുന്നതായിരിക്കും ചർച്ചകൾ.
ഇതിന് ശേഷം രണ്ട് സമാന്തര സെഷനുകളിൽ വിവിധ മന്ത്രാലയങ്ങളിലെ മുതിര്ന്ന ഉദ്യോഗസ്ഥരും വിവിധ വിഷയങ്ങളിലെ വിദഗ്ധരും തമ്മിലുള്ള ചര്ച്ചകള് നടക്കും. അന്തിമരൂപത്തിലുള്ള തന്ത്രം നടപ്പിലാക്കുന്നതിനെക്കുറിച്ച് ബന്ധപ്പെട്ടവരുമായി തുടർ ചർച്ചകളും ആസൂത്രണം ചെയ്തിട്ടുണ്ട്.
(
ആരോഗ്യ, കുടുംബക്ഷേമ മന്ത്രാലയം
കേന്ദ്ര ആരോഗ്യ മന്ത്രാലയം വിവിധ ആരോഗ്യ പദ്ധതികളുടെ പുരോഗതി അവലോകനം ചെയ്തു
ന്യൂ ഡൽഹി: ജൂൺ 17, 2022
ദേശീയ ആരോഗ്യ ദൗത്യം , എമർജൻസി കോവിഡ് റെസ്പോൺസ് പാക്കേജ് -II, പ്രധാനമന്ത്രി ആയുഷ്മാൻ ഭാരത് ഹെൽത്ത് ഇൻഫ്രാസ്ട്രക്ചർ മിഷൻ , 15-ാം ധനകാര്യ കമ്മീഷൻ ഗ്രാന്റുകൾ & പ്രധാൻ മന്ത്രി നാഷണൽ ഡയാലിസിസ് പ്രോഗ്രാം എന്നിവയ്ക്ക് കീഴിലുള്ള ഭൗതികവും സാമ്പത്തികവുമായ പ്രവർത്തന പുരോഗതി അവലോകനം ചെയ്യുന്നതിനായി കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷൺ ഇന്ന് എല്ലാ സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും വീഡിയോ കോൺഫറൻസിലൂടെ ഒരു യോഗം നടത്തി.
ദേശീയ ആരോഗ്യ ദൗത്യത്തിന്റെയും ഇ സി ആർ പി -II പാക്കേജിന് കീഴിലുള്ള വിവിധ പദ്ധതികൾ,പി എം -എബിഎഛ്ഐഎം കീഴിലുള്ള പരിപാടികൾ എന്നിവയുടെ നടത്തിപ്പിന്റെയും ഫണ്ടുകളുടെ വിതരണത്തിന്റെയും സ്ഥിതി, എന്നിവയെക്കുറിച്ചു വിശദമായ അവതരണത്തിലൂടെ സംസ്ഥാനങ്ങളെ/കേന്ദ്രഭരണ പ്രദേശങ്ങളെ അറിയിച്ചു. ദേശീയ ഡയാലിസിസ് പ്രോഗ്രാമിന്റെ പരിധി 100% വിപുലീകരിക്കുന്നതിനും യോഗം ചർച്ച ചെയ്തു .
എൻഎച്ച്എമ്മിന് കീഴിൽ അനുവദിച്ചിട്ടുള്ള ഗവണ്മെന്റ് വിഭവങ്ങൾ വേഗത്തിലാക്കുകയും കാര്യക്ഷമമായി ഉപയോഗിക്കുകയും ചെയ്യണമെന്ന് കേന്ദ്ര ആരോഗ്യ സെക്രട്ടറി എടുത്തുപറഞ്ഞു. ഫണ്ട് വിനിയോഗവുമായി ബന്ധപ്പെട്ട ആവശ്യമായ ഡോക്യുമെന്റേഷൻ/ യൂട്ടിലൈസേഷൻ സർട്ടിഫിക്കറ്റുകൾ നൽകാനും ഉപയോഗിക്കാത്ത തുകയുടെ റീഫണ്ട് ഉറപ്പാക്കാനും അദ്ദേഹം സംസ്ഥാനങ്ങളോട്/ കേന്ദ്ര ഭരണ പ്രദേശങ്ങളോട് അഭ്യർത്ഥിച്ചു. ഈ കൈമാറ്റങ്ങൾ പി എഫ് എം എസ് പോർട്ടലിൽ രേഖപ്പെടുത്താൻ സംസ്ഥാനങ്ങളോട് അഭ്യർത്ഥിച്ചു.
പ്രാഥമിക, ദ്വിതീയ, തൃതീയ തലങ്ങളിലുടനീളം ആരോഗ്യ സംവിധാനങ്ങളുടെയും സ്ഥാപനങ്ങളുടെയും ശേഷി വികസിപ്പിക്കുന്നതിനും നിലവിലുള്ളതും ഭാവിയിൽ വന്നേക്കാവുന്നതുമായ മഹാമാരികൾ /ദുരന്തങ്ങളോട് ഫലപ്രദമായി പ്രതികരിക്കുന്നതിന് ആരോഗ്യ സംവിധാനങ്ങൾ തയ്യാറാക്കുന്നതിനും , 2021-22 മുതൽ 2025-26 വരെയുള്ള കാലയളവിൽ 64,180 കോടി രൂപ PM-ABHIM-ന് കീഴിൽ അനുവദിച്ചിട്ടുണ്ട് . ധനസഹായം വേഗത്തിൽ ലഭിക്കുന്നതിന് , കേന്ദ്ര ആരോഗ്യ മന്ത്രാലയത്തിന് നിർദ്ദേശങ്ങളും ധാരണാപത്രങ്ങളും എത്രയും പെട്ടെന്ന് അയയ്ക്കണമെന്ന് സംസ്ഥാനങ്ങൾ/കേന്ദ്ര ഭരണ പ്രദേശങ്ങളോട് അഭ്യർത്ഥിച്ചു.
ഇ സി ആർ പി -II പദ്ധതിക്ക് കീഴിലുള്ള എല്ലാ പ്രവർത്തനങ്ങളും 2022 ഡിസംബർ 31-നകം പൂർത്തിയാക്കണമെന്ന് സംസ്ഥാനങ്ങൾ/ കേന്ദ്ര ഭരണ പ്രദേശങ്ങളോട് അഭ്യർത്ഥിച്ചു.
പിഎംഎൻഡിപിയുടെ കീഴിൽ സൗജന്യ ഡയാലിസിസ് സേവനങ്ങൾ പ്രയോജനപ്പെടുത്തുന്ന എല്ലാ ഗുണഭോക്താക്കളുടെയും വിശദാംശങ്ങൾ ശേഖരിക്കുന്നതിന് പിഎംഎൻഡിപി പോർട്ടൽ വിപുലമായി ഉപയോഗിക്കാനും സംസ്ഥാനങ്ങൾക്ക് നിർദേശം നൽകി.
ദേശീയ ആരോഗ്യ ദൗത്യ മിഷൻ ഡയറക്ടർമാരും സംസ്ഥാന/കേന്ദ്ര ഭരണ പ്രദേശങ്ങളിൽ നിന്നുള്ള മറ്റ് മുതിർന്ന ഉദ്യോഗസ്ഥരും പങ്കെടുത്തു.
IE
(Visitor Counter : 171
പ്രത്യേക സേവനങ്ങളും ഫീച്ചറുകളും
കൊച്ചി എംപ്ലോയീസ് പ്രൊവിഡന്റ് ഫണ്ട് ഓഫീസിൽ പ്രത്യേക ഹെൽപ്പ് ഡെസ്ക്
(കൊച്ചി :ജൂൺ 13, 2023
ഇപിഎഫ് അംഗങ്ങൾക്കും പെൻഷൻകാർക്കും ഉയർന്ന പെൻഷനുള്ള ജോയിന്റ് ഓപ്ഷൻ/വാലിഡേഷൻ ഓൺലൈനായി ഫയൽ ചെയ്യുന്നതിനായി, കൊച്ചി, എംപ്ലോയീസ് പ്രൊവിഡന്റ് ഫണ്ട് ഓഫീസിൽ രാവിലെ 9.00 മുതൽ വൈകിട്ട് 5.30 വരെ രണ്ട് ശനിയാഴ്ചകളിൽ അതായത് 17.06.2023, 24.06.2023 തിയ്യതികളിൽ ഒരു പ്രത്യേക ഹെൽപ്പ് ഡെസ്ക് പ്രവർത്തിക്കുന്നതായിരിക്കുമെന്ന് റീജിയണൽ പിഎഫ് കമ്മീഷണർ അറിയിച്ചു
പ്രധാനമന്ത്രിയുടെ ഓഫീസ്
2017 ബാച്ചിലെ ഐ.പി.എസ്. പ്രൊബേഷണര്മാര് പ്രധാനമന്ത്രിയെ സന്ദര്ശിച്ചു
ഇന്ത്യന് പോലീസ് സര്വ്വീസ് 2017 ബാച്ചിലെ ഏകദേശം 100 പ്രൊബേഷണര്മാര് ന്യൂഡല്ഹിയില് ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു.
പ്രൊബേഷണര്മാരുമായി ആശയവിനിമയം നടത്തവെ, സമര്പ്പണ ബുദ്ധിയോടെ ജോലി ചെയ്യേണ്ടതിന്റെ പ്രാധാന്യം, വൈശിഷ്ട്യത്തോടെയുള്ള ഔദ്യോഗിക കൃത്യ നിര്വ്വഹണം, തങ്ങള് ഏറ്റെടുക്കാന് പോകുന്ന വ്യത്യസ്ഥമായ ചുമതലകളും, ജോലികളും എന്നിവ പ്രധാനമന്ത്രി ഊന്നിപ്പറഞ്ഞു.
തങ്ങളുടെ കര്ത്തവ്യനിര്വ്വഹണത്തിനിടെ ജീവന് വെടിയേണ്ടിവന്ന മുപ്പത്തിമൂവായിരത്തിലേറെ പോലീസ് സേനാംഗങ്ങളുടെ ത്യാഗത്തെ പ്രധാനമന്ത്രി അനുസ്മരിച്ചു.
സദ്ഭരണം, അച്ചടക്കം, പെരുമാറ്റം, വനിതാ ശാക്തീകരണം, ഫോറന്സിക് സയന്സ് മുതലായ വിഷയങ്ങളും ചര്ച്ചയ്ക്ക് വന്നു.
(ND MRD - 764
പ്രധാനമന്ത്രിയുടെ ഓഫീസ്
ബാങ്ക് നിക്ഷേപ ഇന്ഷുറന്സ് പരിപാടിയില് നിക്ഷേപകരെ പ്രധാനമന്ത്രി ഡിസംബര് 12-ന് അഭിസംബോധന ചെയ്യും
വിഞ്ജാനഭവനില് നടക്കുന്ന ''നിക്ഷേപകര് ആദ്യം: 5 ലക്ഷം രൂപ വരെ ഗ്യാരണ്ടീഡ് സമയബന്ധിത നിക്ഷേപ ഇന്ഷുറന്സ് പേയ്മെന്റിലെ' ചടങ്ങിനെ പ്രധാനമന്ത്രി ശ്രീ നരേന്ദ്ര മോദി 2021 ഡിസംബര് 12-ന് ഉച്ചയ്ക്ക് 12 മണിക്ക് അഭിസംബോധന ചെയ്യും.
ഇന്ത്യയില് പ്രവര്ത്തിക്കുന്ന എല്ലാ വാണിജ്യ ബാങ്കുകളിലെയും സേവിംഗ്സ്, ഫിക്സഡ്, കറന്റ്, റിക്കറിംഗ് ഡെപ്പോസിറ്റുകള് തുടങ്ങി എല്ലാ നിക്ഷേപങ്ങളും നിക്ഷേപ ഇന്ഷുറന്സ് പരിധിയില് വരും. സംസ്ഥാന/കേന്ദ്ര ഭരണ പ്രദേശങ്ങളില് പ്രവര്ത്തിക്കുന്ന സംസ്ഥാന, കേന്ദ്ര, പ്രാഥമിക സഹകരണ ബാങ്കുകളിലെ നിക്ഷേപങ്ങളും ഇതിന്റെ പരിധിക്കുള്ളില് വരും. പരിഷ്കരണത്തിന്റെ പുതിയ പാത വെട്ടിത്തുറന്നുകൊണ്ട് ബാങ്ക് നിക്ഷേപ ഇന്ഷുറന്സ് പരിരക്ഷ 1 ലക്ഷത്തില് നിന്ന് 5 ലക്ഷമായി ഉയര്ത്തി.
(ഓരോ ബാങ്കിലും പ്രതിനിഷേപകര്ക്ക് 5 ലക്ഷം രൂപയുടെ നിക്ഷേപ ഇന്ഷുറന്സ് പരിരക്ഷയോടെ. അന്താരാഷ്ട്ര മാനദണ്ഡമായ 80%നും പകരമായി കഴിഞ്ഞ സാമ്പത്തികവര്ഷത്തില് മൊത്തം അക്കൗണ്ടുകളില് 98.1% വും സമ്പൂര്ണ്ണമായി സംരക്ഷിക്കപ്പെട്ടിരുന്നു.
റിസര്വ് ബാങ്കിന്റെ നിയന്ത്രണങ്ങള്ക്ക് കീഴിലുള്ള 16 അര്ബന് കോഓപ്പറേറ്റീവ് ബാങ്കുകളുടെ നിക്ഷേപകരില് നിന്ന് ലഭിച്ച അവകാശ അഭ്യര്ത്ഥനകളുടെ അടിസ്ഥാനത്തില് ഡെപ്പോസിറ്റ് ഇന്ഷുറന്സ് ആന്ഡ് ക്രെഡിറ്റ് ഗ്യാരണ്ടി കോര്പ്പറേഷന് അടുത്തിടെ ഇടക്കാല പേയ്മെന്റുകളുടെ ആദ്യ ഗഡു പുറത്തിറക്കി. ഒരു ലക്ഷത്തിലധികം നിക്ഷേപകരുടെ അവകാശ അഭ്യര്ത്ഥനകള് ചേര്ത്ത് അവരുടെ പകരം ബാങ്ക് അക്കൗണ്ടുകളിലേക്ക് 1300 കോടിയിലധികം രൂപ നല്കിയിട്ടുണ്ട്.
കേന്ദ്ര ധനമന്ത്രി, ധനകാര്യ സഹമന്ത്രി, ആര്.ബി.ഐ ഗവര്ണര് എന്നിവരും ചടങ്ങില് പങ്കെടുക്കും.
ധനകാര്യ മന്ത്രാലയം
കോവിഡ്-19 മായി ബന്ധപ്പെട്ട ബാങ്ക് വായ്പാ ഞെരുക്കത്തെ നേരിടാനുള്ള ചട്ടക്കൂട് ഷെഡ്യൂള്ഡ് വാണിജ്യബാങ്കുകളിലും ബാങ്കിംഗ് ഇതര ധനകാര്യസ്ഥാപനങ്ങളിലും  നടപ്പാക്കുന്നതിനുള്ള തീരുമാനം ധനകാര്യമന്ത്രി അവലോകനം ചെയ്യും
കോവിഡ് 19 മായി ബന്ധപ്പെട്ട് ബാങ്ക് വായ്പകളിലുണ്ടായിട്ടുള്ള ഞെരുക്കത്തെ നേരിടാനുള്ള ചട്ടക്കൂട് നടപ്പാക്കാനുള്ള തീരുമാനത്തെക്കുറിച്ച് 2020 സെപ്റ്റംബര് 3ന് ഷെഡ്യൂള്ഡ് വാണിജ്യ ബാങ്കുകളുടെയും ബാങ്കിംഗ് ഇതര ധനകാര്യസ്ഥാപനങ്ങളുടെയും ഉന്നത മാനേജുമെന്റുമായി കേന്ദ്ര ധനകാര്യ കോര്പ്പറേറ്റ്കാര്യ മന്ത്രി ശ്രിമതി നിര്മ്മലാ സീതാരാമന് അവലോകനം ചെയ്യും.
പ്രവര്ത്തനക്ഷമതയുടെ അടിസ്ഥാനത്തില് വ്യാപാരങ്ങൾക്കും കുടുംബങ്ങള്ക്കും പുനക്രമീകരിച്ച ചട്ടക്കൂട് പ്രകാരമുള്ള വായ്പകൾ ലഭ്യമാക്കുന്നതിനും , ബാങ്ക് നയങ്ങള്ക്ക് അന്തിമരൂപം നല്കുന്നതിനും, വായ്പയെടുക്കുന്നവരെ കണ്ടെത്തുന്നതിനും, സുഗമമായും വേഗത്തിലും നടപ്പാക്കുന്നതിനുള്ള പ്രശ്നങ്ങള് അഭിസംബോധന ചെയ്യുന്നതിനെക്കുറിച്ചുമുള്ള ചര്ച്ചകള്ക്കാണ് അവലോകനം സംഘടിപ്പിക്കുന്നത്.
#####
(Visitor Counter : 139
പ്രധാനമന്ത്രിയുടെ ഓഫീസ്
നടൻ വിവേകിന്റെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
പ്രധാനമന്ത്രി ശ്രീ നരേന്ദ്ര മോദി തമിഴ് നടൻ വിവേകിന്റെ അകാല നിര്യാണത്തിൽ ദുഖം രേഖപ്പെടുത്തി.
"പ്രശസ്ത തമിഴ് നടൻ വിവേകിന്റെ അകാല നിര്യാണം നിരവധി പേരെ ദുഖത്തിലാഴ്ത്തിയിട്ടുണ്ട്. ഹാസ്യരംഗങ്ങളിലെ അദ്ദേഹത്തിന്റെ ടൈമിങ്ങും, ബുദ്ധിപരമായ സംഭാഷണങ്ങളും പ്രേക്ഷകരെ രസിപ്പിച്ചു. അദ്ദേഹത്തിന്റെ സിനിമകളിലും ജീവിതത്തിലും പരിസ്ഥിതിയോടും സമൂഹത്തോടുമുള്ള അദ്ദേഹത്തിന്റെ താത്പര്യം തിളങ്ങി. അദ്ദേഹത്തിന്റെ കുടുംബം, സുഹൃത്തുക്കൾ, ആരാധകർ എന്നിവരെ അനുശോചനം അറിയിക്കുന്നു. . ഓം ശാന്തി. " ശ്രീ. മോദി ട്വീറ്റ് ചെയ്തു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 189.17 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 19,092 പേർ; ചികിത്സയിലുള്ളത് ആകെ രോഗബാധിതരുടെ 0.04%
കഴിഞ്ഞ 24 മണിക്കൂറിനിടെ 2,876 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,36,253 ആയി; രോഗമുക്തി നിരക്ക് 98.74%
കഴിഞ്ഞ 24 മണിക്കൂറിൽ 3,324 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.71%; പ്രതിവാര രോഗസ്ഥിരീകരണ നിരക്ക് 0.68%
ആകെ നടത്തിയത് 83.79 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,71,087 പരിശോധനകൾ
ആയുഷ്
ആയുഷ് ദേശീയ ഇന്സ്റ്റിറ്റ്യൂട്ടുകളുടെ മേധാവികളുടെ സമ്മേളനം നാളെയും, മറ്റെന്നാളും ഡല്ഹിയില്
രാജ്യമൊട്ടാകെയുള്ള ദേശീയ ആയുഷ് സ്ഥാപനങ്ങളിലെ വിദ്യാഭ്യാസം, ഗവേഷണം, ആശുപത്രി സൗകര്യം എന്നിവയുടെ ഗുണനിലവാരം ഉയര്ത്തുകയെന്ന ലക്ഷ്യത്തോടെ കേന്ദ്ര ആയുഷ് മന്ത്രാലയത്തിന് കീഴിലുള്ള അഖിലേന്ത്യാ ആയുര്വേദ ഇന്സ്റ്റിറ്റ്യൂട്ടിന്റെ ആഭിമുഖ്യത്തില് രാജ്യത്തെ ആയുഷ് സ്ഥാപനങ്ങളുടെ മേധാവികളുടെ രണ്ട് ദിവസ യോഗം നാളെയും, മറ്റന്നാളും  ന്യൂഡല്ഹിയില് ചേരും. കേന്ദ്ര മാനവ ശേഷി വികസന മന്ത്രി ശ്രീ. പ്രകാശ് ജാവ്ദേക്കര്, കേന്ദ്ര ആയുഷ്  സഹമന്ത്രി ശ്രീ. ശ്രീപദ് യെസ്സോ നായിക്ക് എന്നിവര് ഉദ്ഘാടന സമ്മേളനത്തെ അഭിസംബോധന ചെയ്യും.
വിവിധ ആരോഗ്യ സര്വ്വകലാശാലകളുടെ വൈസ് ചാന്സലര്മാര്, ഐ.ഐ.റ്റി, യു.ജി.സി. മുതലായ സ്ഥാപനങ്ങളില് നിന്നുള്ള വിദഗ്ദ്ധരടക്കം നൂറിലേറെ പ്രതിനിധികള് സമ്മേളനത്തില് സംബന്ധിക്കും.
(ND MRD – 590
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 79.58 കോടിയിലധികം വാക്സിൻ ഡോസുകൾ
ഉപയോഗിക്കാത്ത 5.43 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം; 15 ലക്ഷത്തിലേറെ
ഡോസ് ഉടൻ ലഭ്യമാക്കും
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
|വാക്സിൻ ഡോസുകൾ
||
|
|വിതരണം ചെയ്തത്
||79,58,74,395
|
|ഉടൻ ലഭ്യമാക്കുന്നത്
||15,51,940
|
|ബാക്കിയുള്ളത്
||5,43,43,490
|
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 79.58 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും കൈമാറിയിട്ടുണ്ട്. അധികമായി 15 ലക്ഷത്തിലേറെ  ഡോസുകൾ ഉടൻ ലഭ്യമാക്കും.
ഉപയോഗിക്കാത്ത 5.43 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
പ്രധാനമന്ത്രിയുടെ ഓഫീസ്
തീർഥാടന കേന്ദ്രങ്ങൾ വൃത്തിയായി സൂക്ഷിക്കുന്നതിൽ ഭക്തർക്ക് പ്രധാനമന്ത്രിയുടെ പ്രശംസ
ആരാധനാലയങ്ങൾ വൃത്തിയായി സൂക്ഷിക്കാൻ തീർഥാടകർക്കിടയിൽ വളർന്നുവരുന്ന മനോഭാവത്തെ പ്രധാനമന്ത്രി അഭിനന്ദിച്ചു.
നമ്മുടെ മതവിശ്വാസ കേന്ദ്രങ്ങൾ വൃത്തിയായി സൂക്ഷിക്കണമെന്ന പ്രധാനമന്ത്രിയുടെ മൻ കി ബാത്ത് പരിപാടിയിലൂടെയുള്ള ആഹ്വാനത്തിന് മറുപടിയായി തീർഥാടന സ്ഥലങ്ങൾ വൃത്തിയാക്കുന്ന ഭക്തരുടെ വിവരങ്ങൾ പങ്കുവച്ച ഉത്തരാഖണ്ഡ് മുഖ്യമന്ത്രി ശ്രീ പുഷ്കർ സിംഗ് ധാമിയുടെ ട്വീറ്റിനോട് പ്രതികരിക്കുകയായിരുന്നു പ്രധാനമന്ത്രി.
പ്രധാനമന്ത്രി ട്വീറ്റ് ചെയ്തു :
തീർഥാടന കേന്ദ്രങ്ങളുടെ വൃത്തിക്കായി സൂക്ഷിക്കുന്ന ഭക്തരുടെ ഈ മനോഭാവം ഏവർക്കും പ്രചോദനമാകും.
--ND--
(
ഗ്രാമീണ വികസന മന്ത്രാലയം
കേരളം ഉൾപ്പെടെ 28 സംസ്ഥാന-കേന്ദ്ര ഭരണ പ്രദേശങ്ങളിൽ 90 ദിവസം നീണ്ടു നിൽക്കുന്ന ‘ആസാദി സേ അന്ത്യോദയ തക്’ പ്രചാരണത്തിന് കേന്ദ്രമന്ത്രി ശ്രീ ഗിരിരാജ് സിംഗ് തുടക്കം കുറിച്ചു
9 കേന്ദ്ര മന്ത്രാലയങ്ങളുടെ ഗുണഭോക്തൃ പദ്ധതികൾ 28 സംസ്ഥാന-കേന്ദ്ര ഭരണ പ്രദേശങ്ങളിലെ 75 ജില്ലകളിൽ പൂർണ്ണമായും വ്യാപിക്കുക എന്ന ദൗത്യവുമായി 90 ദിവസത്തെ പ്രചാരണ പരിപാടിയായ ‘ആസാദി സേ അന്ത്യോദയ തക്’, കേന്ദ്ര ഗ്രാമ വികസന, പഞ്ചായത്തീരാജ് മന്ത്രി ശ്രീ ഗിരിരാജ് സിംഗ് ഇന്ന് ഉദ്ഘാടനം ചെയ്തു. ഒരു വർഷം നീണ്ടുനിൽക്കുന്ന ആസാദി കാ അമൃത് മഹോത്സവ്  ആഘോഷ പരിപാടിയിൽ നിന്ന് പ്രേരണ ഉൾക്കൊണ്ട്, സ്വാതന്ത്ര്യത്തിനായുള്ള പോരാട്ടത്തിൽ രാഷ്ട്രത്തിനുവേണ്ടി പരമമായ ത്യാഗം അനുഷ്ടിച്ച 99 സ്വാതന്ത്ര്യ സമര സേനാനികളുടെ ജന്മസ്ഥലം ഉൾപ്പെടുന്ന ജില്ലകൾ പ്രചാരണത്തിന്റെ ഭാഗമാകും.
നേരിട്ടുള്ള സഹായം ലഭ്യമാകുന്ന 17 കേന്ദ്ര പദ്ധതികൾ പൂർണ്ണ തോതിൽ ഗുണഭോക്താക്കളിൽ എത്തിക്കുക എന്നതാണ് പ്രചാരണത്തിന്റെ ലക്ഷ്യം. പങ്കെടുക്കുന്ന മന്ത്രാലയങ്ങളും/വകുപ്പുകളും ഗ്രാമപ്രദേശങ്ങളിലെ താഴെത്തട്ടിലുള്ള വ്യക്തികളിലേക്ക് എത്തിച്ചേരും.
MPCE , D5/D7 SECC-2011  എന്നിവയിലൂടെ വികസന മാനദണ്ഡങ്ങളിൽ പിന്നാക്കം നിൽക്കുന്ന 75 ജില്ലകളെ ചുരുക്കപ്പട്ടികയിൽ ഉൾപ്പെടുത്തിയിട്ടുണ്ട്.
ഗ്രാമവികസന സഹമന്ത്രി സാധ്വി നിരഞ്ജൻ ജ്യോതി, പഞ്ചായത്തീരാജ് സഹമന്ത്രി ശ്രീ കപിൽ മൊരേശ്വർ പാട്ടീൽ എന്നിവരും ചടങ്ങിൽ പങ്കെടുത്തു.
പട്ടികയിലിലുൾപ്പെട്ട സ്വാതന്ത്ര്യ സമര സേനാനികളുടെ കുടുംബങ്ങൾ, പഞ്ചായത്തി രാജ് സ്ഥാപനങ്ങൾ , വനിതാ കൂട്ടായ്മകൾ, യുവജന സംഘങ്ങൾ, വിദ്യാർഥികൾ തുടങ്ങി എല്ലാ ഗ്രാമീണ പങ്കാളികളെയും ഉൾപ്പെടുത്തി പദ്ധതികളുടെ നേട്ടങ്ങൾ ഉയർത്തിക്കാട്ടും വിധം ആഘോഷപൂർവമായാണ് പ്രചാരണം സംഘടിപ്പിക്കുക. പ്രാദേശിക എംപിമാർ, എംഎൽഎമാർ, ഗ്രാമമുഖ്യന്മാർ തുടങ്ങിയ പൊതുപ്രവർത്തകരുടെ സജീവ പിന്തുണയും ഉറപ്പാക്കും.
കേരളമുൾപ്പെടെ 28 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമായി 75 ജില്ലകളിലേക്ക് പ്രചാരണം വ്യാപിപ്പിക്കും. കേരത്തിൽ നിന്ന് കണ്ണൂർ, കോഴിക്കോട്, പാലക്കാട് എന്നീ ജില്ലകളാണ് ഉൾപെട്ടിരിക്കുന്നത്.
75 ജില്ലകളുടെ പട്ടികയ്ക്കായി ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2022/apr/doc202242850701.pdf
-RRTN-
(Visitor Counter : 129